Apalisoj

La apalisoj estas afrotropisaj malgrandaj paserinaj birdoj apartenantaj al genro Apalis. Ili troviĝas en arbaroj kaj arbustaroj de plej parto de subsahara Afriko. Ili estas sveltaj birdoj kun longaj vostoj kaj havas sveltajn bekojn por kapti insektojn. Ili estas tipe brunaj, grizaj aŭ verdecaj supre kaj multaj specioj havas brilkolorajn subajn partojn. Maskloj kaj inoj estas kutime similaj laŭ aspekto, sed maskloj estas foje pli brilaj.

Apalisoj estis tradicie klasitaj en la familio de Silviedoj, sed estas nuntempe komune lokitaj, kun multaj aliaj grupoj de ĉefe afrikaj paserinoj, en separata familio de Cistikoledoj.

Estas almenaŭ 21 specioj de apalisoj, sed la preciza nombro varias laŭ diversaj fakuloj. La Afrika tajlorbirdo kaj la Longbeka tajlorbirdo estis iam konsiderataj apalisoj, sed estas nuntempe plej ofte lokataj ĉu kun la tajlorbirdoj (Orthotomus) ĉu en sia propra genro Artisornis. La Ruĝfrunta silvio aŭ Ruĝvizaĝa apaliso estis movita al diferenca genro, ĉu Spiloptila ĉu Urorhipis . Plia priserĉado povus esti necesa, ĉar ĵusa studo trovis, ke la genro estas polifiletika kun du specioj (Nigrakola apaliso kaj Ruvenzora apaliso) nur distance rilataj al aliaj tri ekzamenitaj. Estontaj studoj povos rezulti en posta divido de la genro.

 Specilisto 
 Nigrakola apaliso, Apalis pulchra
 Ruvenzora apaliso aŭ Koluma apaliso, Apalis ruwenzorii
 Stribrusta apaliso, Apalis thoracica
 Strigorĝa apaliso, Apalis (thoracica) fuscigularis
 Namula apaliso, Apalis (thoracica) lynesi
 Flavgorĝa apaliso, Apalis (thoracica) flavigularis
 Nigrakrona apaliso, Apalis nigriceps
 Nigragorĝa apaliso, Apalis jacksoni
 Blankflugila apaliso, Apalis chariessa
 Maskapaliso, Apalis binotata
 Nigramaska apaliso, Apalis personata
 Flavbrusta apaliso, Apalis flavida
 Rudia apaliso, Apalis ruddi
 Ŝarpea apaliso, Apalis sharpii
 Rufgorĝa apaliso, Apalis rufogularis
 Arĝentapaliso, Apalis (rufogularis) argentea
 Bamenda apaliso, Apalis bamendae
 Goslinga apaliso, Apalis goslingi
 Brungorĝa apaliso , Apalis porphyrolaema
 Kaboba apaliso, Apalis (porphyrolaema) kaboboensis
 Ĉapina apaliso, Apalis chapini
 Nigrakapa apaliso, Apalis melanocephala
 Ĉirinda apaliso, Apalis chirindensis
 Griza apaliso, Apalis cinerea
 Brunkapa apalis, Apalis alticola
 Karamoja apaliso, Apalis karamojae

 Referencoj 

Literaturo
 Ryan, Peter (2006). Family Cisticolidae (Cisticolas and allies). pp. 378–492 in del Hoyo J., Elliott A. & Christie D.A. (2006) Handbook of the Birds of the World. Volume 11. Old World Flycatchers to Old World Warblers'' Lynx Edicions, Barcelona ISBN 978-84-96553-06-4

Kategorio:Paseroformaj
Kategorio:Cistikoledoj
Kategorio:Afrotropisa faŭno
Kategorio:Birdoj de Afriko